smcproject/ml-wiki-sentences huggingface dataset:
നാഗപ്പുഴ പള്ളി, വാഴക്കുളത്തിനടുത്തുള്ള ഒരു പുരാതന തീർഥാടന കേന്ദ്രമാണ്.
പ്രധാന സ്ഥാപനങ്ങൾ വാഴക്കുളം ഫൊറോന പള്ളി മഞ്ഞള്ളൂർ ക്ഷേത്രം പൈനാപ്പിൾ ഗവേഷണ കേന്ദ്രം കൈതച്ചക്ക ചന്ത കോതമംഗലം രൂപതയുടെ വിശ്വജ്യോതി എഞ്ചിനീറിങ്ങ് കോളേജ് വാഴക്കുളത്തിനടുത്താണ് സമീപപ്രദേശങ്ങൾ കല്ലൂർക്കാട് ഗ്രാമപഞ്ചായത്ത് ആവോലി ഗ്രാമപഞ്ചായത്ത് ആരക്കുഴ ഗ്രാമപഞ്ചായത്ത് മടക്കത്താനം കാവന നടുക്കര - ഇവിടെയാണ് യൂറോപ്യൻ യൂണിയന്റെ സാമ്പത്തിക സഹായത്തോടെ കന്നാരചക്ക സംസ്കരണം നടത്തുന്ന നടുക്കര അഗ്രോ പ്രോസ്സസിങ്ങ് കമ്പനി ചിത്രശാല കൈതച്ചക്ക ചന്തയിലെ ദൃശ്യം വാഴക്കുളം ഫൊറോന പള്ളി വാഴക്കുളം ഫൊറോന പള്ളി പൈനാപ്പിൾ ഗവേഷണ കേന്ദ്രം
9°57′N 76°38′E ﻿ / ﻿ 9.95°N 76.64°E ﻿ / 9.95; 76.64
വാഴക്കുളം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Vazhakkulam_Gramapanchayat മാറംപിള്ളി കവലയിലുള്ള വാഴക്കുളം പഞ്ചായത്ത് കാര്യാലയം
എറണാകുളം ജില്ലയിൽ കുന്നത്തുനാട് താലൂക്കിൽ വാഴക്കുളം ബ്ളോക്കിലാണ് 19.64 ചതുരശ്ര കിലോമീറ്റർ വിസ്തീർണ്ണമുള്ള വാഴക്കുളം ഗ്രാമപഞ്ചായത്ത് സ്ഥിതി ചെയ്യുന്നത്.
അതിരുകൾ തെക്ക്‌ - കിഴക്കമ്പലം ഗ്രാമപഞ്ചായത്ത് , വെങ്ങോല ഗ്രാമപഞ്ചായത്ത് വടക്ക് - ശ്രീമൂലനഗരം ഗ്രാമപഞ്ചായത്ത് , കാഞ്ഞൂർ ഗ്രാമപഞ്ചായത്ത് , കൂവപ്പടി ഗ്രാമപഞ്ചായത്ത് കിഴക്ക് - വെങ്ങോല ഗ്രാമപഞ്ചായത്ത് , പെരുമ്പാവൂർ നഗരസഭ പടിഞ്ഞാറ് - കീഴ്‌മാട് ഗ്രാമപഞ്ചായത്ത് , എടത്തല ഗ്രാമപഞ്ചായത്ത് , കിഴക്കമ്പലം ഗ്രാമപഞ്ചായത്ത് വാർഡുകൾ കുന്നത്തുകര മാറംപിള്ളി കാനംപറമ്പ് കുതിരപറമ്പ് മഞ്ഞപ്പെട്ടി ചെറുവേലിക്കുന്ന് വഞ്ചിനാട് മുടിക്കൽ പള്ളിപ്രം പള്ളിക്കവല മൌലൂദ്പുര മുള്ളൻകുന്ന് കൈപ്പൂരിക്കര കല്ലേലി ചെമ്പറക്കി സൗത്ത് വാഴക്കുളം സൌത്ത് ഏഴിപ്രം നടക്കാവ് മനയ്ക്കമൂല തടിയിട്ടപറമ്പ് സ്ഥിതിവിവരക്കണക്കുകൾ ജില്ല എറണാകുളം ബ്ലോക്ക് വാഴക്കുളം വിസ്തീര്ണ്ണം 19.64 ചതുരശ്ര കിലോമീറ്റർ ജനസംഖ്യ 28,591 പുരുഷന്മാർ 14,591 സ്ത്രീകൾ 14,000 ജനസാന്ദ്രത 1156 സ്ത്രീ : പുരുഷ അനുപാതം 959 സാക്ഷരത 88.26% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/vazhakulampanchayat Archived 2010-09-24 at the Wayback Machine .
വാഴച്ചുണ്ട് തോരൻ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കഞ്ഞിയുടെ കൂടെയും ചോറിന്റെ ഒപ്പവും കഴിക്കാൻ സാധിക്കുന്ന വളരെ സ്വാദിഷ്ഠമായ ഒരു വിഭവമാണ് വാഴ ചുണ്ട് /വാഴ കൂമ്പ് തോരൻ .
വാഴ കൂമ്പ്, വെളിച്ചെണ്ണ , ചെറിയ ഉള്ളി , പച്ചമുളക് , മഞ്ഞൾപൊടി , ഉപ്പ് , പരിപ്പ് വേവിച്ചത്, തേങ്ങാ ചിരകിയത്, കടുക് , കറിവേപ്പില .
വാഴ കൂമ്പ് നന്നായി കൊത്തി അരിഞ്ഞു എടുക്കുക.
അരിഞ്ഞതിനു ശേഷം കറ കളയാൻ അതിലേക്കു കുറച്ചു വെളിച്ചെണ്ണ ഒഴിച്ച് ചെറിയ ഈർക്കിൽ ഉപയോഗിച്ച് നൂൽ എടുത്തു കളയണം.
തേങ്ങാ ചിരകിയത്, ചെറിയ ഉള്ളി, പച്ചമുളക് , മഞ്ഞൾപൊടി , ഉപ്പ് എന്നിവ ഒന്ന് ചതച്ചു എടുക്കുക.
ചീനച്ചട്ടിയിൽ വെളിച്ചെണ്ണ ഒഴിച്ച് കടുക് പൊട്ടിച്ചു അതിലേക്കു കറിവേപ്പില ഇട്ടു അരിഞ്ഞു വെച്ചിരിക്കുന്ന വാഴ ചുണ്ട് ചേർത്ത് മൂടി വെച്ച് വേവിക്കുക (ഇടയ്ക്കിടയ്ക്ക്  ഇളക്കി കൊടുക്കണം അല്ലെങ്കിൽ കരിഞ്ഞു പിടിക്കും ).
കുറച്ചു വാടി വരുമ്പോൾ ചതച്ചു വെച്ചിരിക്കുന്ന തേങ്ങാ കൂട്ട് ചേർത്ത് യോജിപ്പിക്കുക.
വേവാകുമ്പോൾ പരിപ്പ് വേവിച്ചത് കൂടെ ചേർത്ത് ഇളക്കി നന്നായി  യോജിപ്പിച്ച് എടുക്കുക.
യാഗ വേണുഗോപാൽ റെഡ്ഡി ഇംഗ്ലീഷ് വിലാസം https://ml.wikipedia.org/wiki/Y.
_Venugopal_Reddy
വൈ.വി. റെഡ്ഡി എന്നറിയപ്പെടുന്ന ഡോ. യാഗ വേണുഗോപാൽ റെഡ്ഡി (ജനനം:1941 ആഗസ്റ്റ് 17) 1964 ബാച്ചിലെ ഒരു ഐ.എ.എസ് ഓഫീസറാണ്.
ഇന്ത്യയുടെ കേന്ദ്രബാങ്കായ റിസർവ് ബാങ്കിന്റെ ഇരുപത്തിയൊന്നാമത്തെ ഗവർണറായി 2003 സെപ്റ്റംബർ 6 മുതൽ 2008 സെപ്റ്റംബർ 5 വരെ സേവനം അനുഷ്ടിച്ചിട്ടുണ്ട്.
ഇന്ത്യയിലെ രണ്ടാമത്തെ ഏറ്റവും ഉയർന്ന സിവിലിയൻ പുരസ്കാരമായ പത്മവിഭൂഷൺ 2010-ൽ അദ്ദേഹത്തിന് സമ്മാനിക്കപ്പെട്ടു.
യാഖൂത്ത് അൽ ഹമാവി
പതിമൂന്നാം നൂറ്റാണ്ടിലെ വിഖ്യാതനായ ഗ്രന്ഥകാരനായിരുന്നു യാഖൂത്ത് ശിഹാബ് അൽ-ദിൻ ഇബ്നു-അബ്ദുല്ലാഹ് അൽ-റൂമി അൽ-ഹമവീ (1179-1229) ( അറബി : ياقوت الحموي الرومي ‬ ).
അബ്ബാസി ഖിലാഫത്തിന്റെ അവസാനഘട്ടത്തിൽ എഴുതപ്പെട്ട അദ്ദേഹത്തിന്റെ മുജാഅമുൽ ബുൽദാൻ എന്ന ഗ്രന്ഥം അക്കാലത്തെ ഭൂമിശാസ്ത്രം , ചരിത്രം , ജീവചരിത്രം , സാഹിത്യം എന്നിവയൊക്കെ സംബന്ധിച്ചിടത്തോളം ഒരു വിജ്ഞാനകോശമായി ഗണിക്കപ്പെടുന്നു.
യാഖൂത്ത് എന്ന പേരിൽ പ്രസിദ്ധനായെങ്കിലും യഥാർത്ഥത്തിൽ അത് അദ്ദേഹത്തിന്റെ ഓമനപ്പേരായിരുന്നു.
വിവരണം കുറിപ്പുകൾ അവലംബം
യാഖ്ചൽ ഇംഗ്ലീഷ് വിലാസം https://ml.wikipedia.org/wiki/Yakhch%C4%81l Yakhchāl in Yazd , Iran Exterior and interior (dome) of the yakhchal in Meybod , Iran
യാഖ്ചൽ (പേർഷ്യൻ: یخچال "ഐസ് കുഴി"; യാഖ് എന്നാലർത്ഥം "ഐസ്" എന്നും ചാൽ "കുഴി") ഒരു പുരാതന തരം ബാഷ്പീകരണ ശീതീകരണി ആണ്.
ഭൂമിക്ക് മുകളിലായി കുംഭഗോപുരാകൃതിയിൽ ഉളള ഘടനയ്ക്കകത്ത് ഭൂഗർഭ സ്റ്റോറേജ് സ്പേസ് കാണപ്പെടുന്നു.
ഇത് ഐസ് ധാരാളമായി സൂക്ഷിക്കാൻ പലപ്പോഴും ഉപയോഗിക്കാറുണ്ടായിരുന്നു.
ചിലപ്പോൾ ഭക്ഷണസാധനങ്ങൾ സൂക്ഷിക്കാനും ഉപയോഗിച്ചിരുന്നു.
ഭൂഗർഭസ്ഥലം കട്ടിയുള്ള താപ-പ്രതിരോധശേഷിയുള്ള നിർമ്മാണ വസ്തുക്കളുമായി കൂട്ടിച്ചേർത്ത് നിർമ്മിച്ചിരിക്കുന്നു.
ഈ ഘടന പ്രധാനമായും പേർഷ്യയിൽ നിർമ്മിക്കുകയും ഉപയോഗിക്കുകയും ചെയ്തു.
നൂറുകണക്കിനു വർഷം മുൻപ് നിർമ്മിക്കപ്പെട്ട ഇത്തരത്തിലുള്ള ശീതീകരണികൾ ഇപ്പോഴും നിലകൊള്ളുന്നു.
Yakhchāl near Kerman, Iran ഇതും കാണുക Ab Anbar History of Persian domes Ice house (building) Soltaniyeh Traditional water sources of Persian antiquity Windcatcher കൂടുതൽ വായനയ്ക്ക് Harry Rutstein and Joanne Kroll In the Footsteps of Marco Polo ISBN 0-670-39683-4 അവലംബം
യാഗപ്രിയ ഇംഗ്ലീഷ് വിലാസം https://ml.wikipedia.org/wiki/Yagapriya
കർണാടകസംഗീതത്തിലെ 31ആം മേളകർത്താരാഗമാണ്  യാഗപ്രിയ.
ലക്ഷണം,ഘടന ആരോഹണം സ രി3 ഗ3 മ1 പ ധ1 നി1 സ അവരോഹണം സ നി1 ധ1 പ മ1 ഗ3 രി3 സ കൃതികൾ കൃതി കർത്താവ് കലാവതി കമലസ്യനു മുത്തുസ്വാമി ദീക്ഷിതർ ശംഭോ സദാശിവ കോടീശ്വര അയ്യർ യശിദയംവന്ദേ ബാലമുരളീകൃഷ്ണ അവലംബം
യാഗൌപോക്പി ലോക്ചാവോ ഇംഗ്ലീഷ് വിലാസം https://ml.wikipedia.org/wiki/Yangoupokpi_Lokchao പർപ്പിൾ സാഫിർ ഹെലിയോഫോറസ്
മണിപ്പൂരിലെ ഒരു വന്യമൃഗ സംരക്ഷണ കേന്ദ്രമാണ് യാഗൌപോക്പി ലോക്ചാവോ .
മണിപ്പൂരിലെ തിരിച്ചറിഞ്ഞ പ്രധാനപ്പെട്ട ഒമ്പതു പക്ഷിവാസ പ്രദേശങ്ങളിൽ (ഐ. ബി. എ.) ഒന്നാണ് ഈ വന്യജീവി സങ്കേതം.
ഇംഫാലിൽ നിന്ന് 110 കിലോമീറ്റർ അകലെയുള്ള ചന്ദൽ ജില്ലയിലെ ഇന്തോ-മ്യാൻമർ അതിർത്തിയിലാണ് ഈ സങ്കേതം സ്ഥിതി ചെയ്യുന്നത്.
വന്യജീവി സങ്കേതത്തിന്റെ കിഴക്കൻ അതിർത്തിയും അന്താരാഷ്ട്ര അതിർത്തിയും മോറെ (en:Moreh) പട്ടണത്തോട് ചേർന്നാണു സ്ഥിതി ചെയ്യുന്നത്.
ലോകമെമ്പാടുമുള്ള പക്ഷികളുടെ സംരക്ഷണവുമായി ബന്ധപ്പെട്ട അന്താരാഷ്ട്ര സ്ഥാപനമായ ബേർഡ് ലൈഫ് ഇന്റർനാഷണൽ , അവയുടെ ആവാസവ്യവസ്ഥയെയും അനുബന്ധ പക്ഷിമൃഗാദികളെയും ആശ്രയിച്ച് ഈ സാധ്യതയുള്ള പക്ഷി പ്രദേശങ്ങളെന്നു തിരിച്ചറിയുകയും, അതനുസരിച്ച് മണിപ്പൂരിലെ തിരിച്ചറിഞ്ഞ ഒമ്പത് പ്രധാന പക്ഷി പ്രദേശങ്ങളിൽ ഒന്നായി ഈ വന്യജീവി സങ്കേതം മാറി.
1989 ൽ സ്ഥാപിതമായ ഈ വന്യജീവി സങ്കേതം 185 ചതുരശ്ര കിലോമീറ്റർ വിസ്തൃതിയുള്ളതാണ്, നിരവധി ഇനം സസ്തനികൾ , പക്ഷികൾ , ഉരഗങ്ങൾ , ഉഭയജീവികൾ , മത്സ്യങ്ങൾ എന്നിവയും ഇവിടെയുണ്ട്.
യാഗ്നോബി ജനത ഇംഗ്ലീഷ് വിലാസം https://ml.wikipedia.org/wiki/Yaghnobis യാഗ്നോബി കുട്ടികൾ.
താജിക്കിസ്ഥാനിൽ നിന്നുള്ള യാഗ്നോബി സംസാരിക്കുന്ന ഒരു കൂട്ടം വിദ്യാർത്ഥികൾ.
യാഗ്നോബി ജനത ( Yaghnobi : yaγnōbī́t; താജിക് : яғнобиҳо, yağnobiho/jaƣnoʙiho ) താജിക്കിസ്ഥാനിലെ ഒരു വംശീയ ന്യൂനപക്ഷമാണ്.
താജിക്കിസ്ഥാനിലെ സുഗ്ദ് പ്രവിശ്യയിൽ യാഗ്നോബ് , ക്വുൽ, വർസോബ് നദികളുടെ താഴ്വരകളാണ് അവരുടെ അധിവാസകേന്ദ്രം.
പുരാതന സോഗ്ദിയയിൽ അമു ദര്യ നദിക്കപ്പുറം മധ്യേഷ്യയുടെ ഭൂരിഭാഗം പ്രദേശങ്ങളിലും വസിച്ചിരുന്ന സോഗ്ഡിയൻ ഭാഷ സംസാരിക്കുന്ന ജനങ്ങളുടെ പിൻഗാമികളായി യാഗ്നോബികൾ കണക്കാക്കപ്പെടുന്നു.
ഒരു സജീവ കിഴക്കൻ ഇറാനിയൻ ഭാഷയായ യാഗ്നോബിയാണ് ഇവർ സംസാരിക്കുന്നത് (പഷ്തോ, ഒസെറ്റിക്, പാമിർ ഭാഷകളാണ് ഇതിലെ മറ്റ് സജീവാംഗങ്ങൾ).
താജിക്കിസ്ഥാനിലെ സരഫ്‌ഷാൻ പ്രദേശത്തുള്ള യാഗ്‌നോബ് നദിയുടെ മുകൾ താഴ്‌വരയിലെ യാഗ്‌നോബി ജനങ്ങൾ സംസാരിക്കുന്ന ഈ ഭാഷ വിദ്യാലയങ്ങളിലും പഠിപ്പിക്കപ്പെടുന്നു.
സോഗ്ഡിയൻറെ നേരിട്ടുള്ള ഭാഷാഭേദമായി കണക്കാക്കപ്പെടുന്നതു കൂടാതെ അക്കാദമിക് സാഹിത്യത്തിൽ പലപ്പോഴും നിയോ-സോഗ്ഡിയൻ എന്ന് ഇത് വിളിക്കപ്പെടുന്നു.
1926-ലെയും 1939-ലെയും സെൻസസ് കണക്കുകൾ പ്രകാരം യാഗ്നോബി ഭാഷ സംസാരിക്കുന്നവരുടെ എണ്ണം ഏകദേശം 1,800 ആയിരുന്നു.
1955-ൽ, യഘ്നോബി മാതൃഭാഷയായി സംസാരിക്കുന്നവരുടെ എണ്ണം 2,000-ലധികമാണെന്ന് എം.ബോഗോല്യുബോവ് കണക്കാക്കി.
1972-ൽ, എ. ക്രോമോവ്, യാഗ്നോബ് താഴ്‌വരയിൽ 1,509 മാതൃഭാഷ സംസാരിക്കുന്നവരും മറ്റിടങ്ങളിൽ ഏകദേശം 900 പേരുമെന്ന് കണക്കാക്കാക്കി.
ഏകദേശം 25,000 ആണ് യാഗ്നോബി ജനതയുടെ ഇന്നത്തെ ഏകദേശ കണക്ക്.
ബാക്ട്രിയൻ ഭാഷ, ഖോട്ടാനീസ് സാക, പേർഷ്യൻ ഭാഷ , താജിക് ഭാഷ , പാഷ്തോ ഭാഷ, കുർദിഷ് ഭാഷകൾ , പാർത്തിയൻ ഭാഷകൾ എന്നിവയ്‌ക്കൊപ്പം ഇറാനിയൻ ഭാഷകളിൽ ഒന്നാണ് സോഗ്ദിയൻ ഭാഷ.
ചരിത്ര സാഹിത്യപരമായി ഈ ഭാഷയ്ക്ക് ഒരു വലിയ പ്രാധാന്യമുണ്ട്.
പരമ്പരാഗത തൊഴിലുകളായ കൃഷിയും , ബാർലി , ഗോതമ്പ് , പയർവർഗ്ഗങ്ങൾ തുടങ്ങിയ ഉൽപന്നങ്ങൾ വളർത്തുന്നതിനൊപ്പം കന്നുകാലി, കാള, കഴുത എന്നിവയുടെ പ്രജനനവുമായിരുന്നു അവരുടെ പ്രധാന ജീവിതമാർഗ്ഗങ്ങൾ.
നെയ്ത്ത് ഉൾപ്പെടെയുള്ള പരമ്പരാഗത കരകൗശല വസ്തുക്കളുടെ നിർമ്മാണം പുരുഷന്മാരാണ് കൂടുതലും ചെയ്തിരുന്നത്.
സ്ത്രീകൾ മൺപാത്രങ്ങൾ ഉണ്ടാക്കുന്ന ജോലിയിലേർപ്പെട്ടു.
എട്ടാം നൂറ്റാണ്ടിൽ മുസ്ലിം ആക്രമണകാരികൾ സോഗ്ദിയാനയെ കീഴടക്കുന്നതുവരെ പ്രദേശത്ത് ആധിപത്യം പുലർത്തിയിരുന്ന സോഗ്ദിയൻമാരിൽ നിന്നാണ് യാഗ്നോബി ജനതയുടെ ഉത്ഭവം.
ആ കാലഘട്ടത്തിൽ യാഗ്നോബി ജനത ഉയർന്ന താഴ്വരകളിൽ താമസമാക്കിയിരുന്നു.
20-ആം നൂറ്റാണ്ടിന് മുമ്പ്
മധ്യകാല അറബ് ഖിലാഫത്തിൽ നിന്ന് രക്ഷനേടുന്നതിനായി പുരാതന സോഗ്ദിയക്കാർ യാഗ്നോബ് താഴ്‌വരയിലേക്ക് പലായനം ചെയ്യുകയും അവരുടെ നേരിട്ടുള്ള പിൻഗാമികളായ യാഗ്നോബി ജനത 1820-കൾ വരെ അവിടെ സമാധാനപരമായ ഒറ്റപ്പെടലിൽ ജീവിക്കുകയും ചെയ്തു.
20-ആം നൂറ്റാണ്ട് താജിക്കിസ്ഥാനിലെ അയ്നിയിലെ ഒരു യാഗ്നോബി ബാലൻ.
ആദ്യവാസ കേന്ദ്രങ്ങൾ റോഡുകളിൽ നിന്നും വൈദ്യുതക്കമ്പികൾ കടന്നുപോകുന്നിടങ്ങളിൽനിന്നും വളരെ അകലെയാണെന്നതിനാൽ 20-ആം നൂറ്റാണ്ട് വരെ സ്വാഭാവിക സമ്പദ്‌വ്യവസ്ഥയിലൂന്നിയ ജീവിതം നയിച്ചിരുന്ന ഗാഗ്നോബി ജനതയിലെ ഏതാനും ചിലർ ഇപ്പോഴും അപ്രകാരമുള്ള ജീവിതചര്യ തന്നെ സ്വീകരിച്ചിരിക്കുന്നു.
1930-കളിലെ മഹത്തായ ശുദ്ധീകരണ സമയത്ത് സോവിയറ്റ് യൂണിയനുമായുള്ള ആദ്യ സമ്പർക്കം നിരവധി യാഗ്നോബികളെ നാടുകടത്താൻ കാരണമായി.
ഒരുപക്ഷേ ഇതിൽ ഏറ്റവും ക്ലേശകരമായ സംഭവങ്ങൾ 1957 ലും 1970 ലും യഗ്നോബ് മലനിരകളിൽനിന്ന് താജിക്കിസ്ഥാനിലെ നിമ്ന്ന അർദ്ധ മരുഭൂ പ്രദേശങ്ങളിലേക്കുള്ള അവരുടെ നിർബന്ധിത പുനരധിവാസം ആയിരുന്നു.
യാഗ്നോബി കിഷ്‌ലക്കുകൾ (ഗ്രാമങ്ങൾ) ഹിമപാതങ്ങളിൽ അപകടസാധ്യതയുള്ളതായി കണക്കാക്കപ്പെട്ടിരുന്നതിനാൽ 1970-കളിൽ ജനങ്ങളെ കുടിയൊഴിപ്പിക്കാൻ സോവിയറ്റ് ചെമ്പട താഴ്‌വരകളിലേക്ക് ഹെലികോപ്റ്ററുകൾ അയച്ചിരുന്നു.
സമതലങ്ങളിലേയ്ക്ക് മാറ്റുന്ന സമയത്ത് ചില യാഗ്നോബികൾ ഹെലികോപ്റ്ററുകളിൽനിന്നുള്ള ഷോക്ക് കാരണം മരിച്ചതായും റിപ്പോർട്ട് ചെയ്യപ്പെട്ടിട്ടുണ്ട്.
പിന്നീട് പലരും സമതലങ്ങളിലെ പരുത്തിത്തോട്ടങ്ങളിൽ ജോലി ചെയ്യാൻ നിർബന്ധിതരായി.
അമിത ജോലി, പരിസ്ഥിതി, ജീവിതശൈലിയിലുമുള്ള മാറ്റം എന്നിവയുടെ ഫലമായി നൂറുകണക്കിന് യാഗ്നോബികൾ രോഗം ബാധിച്ച് മരിച്ചു.
ചില യാഗ്നോബികൾ കലാപം നടത്തി മലകളിലേക്ക് മടങ്ങിയപ്പോൾ, സോവിയറ്റ് സർക്കാർ ശൂന്യമായ ഗ്രാമങ്ങൾ തകർത്തതോടൊപ്പം യാഗ്നോബ് നദിയോരത്തെ ഏറ്റവും വലിയ ഗ്രാമമായ പിസ്കോൺ ഔദ്യോഗിക ഭൂപടങ്ങളിൽ നിന്ന് നീക്കം ചെയ്തു.
600 വർഷം പഴക്കമുള്ള യാഗ്നോബി മതഗ്രന്ഥങ്ങളും ഉദ്യോഗസ്ഥർ നശിപ്പിച്ചു.
യാഗ്നോബി വംശീയതയും സോവിയറ്റ് സർക്കാർ ഔദ്യോഗികമായി നിർത്തലാക്കി.
1983 മുതൽ, കുടുംബങ്ങൾ യാഗ്നോബ് താഴ്വരയിലേക്ക് മടങ്ങാൻ തുടങ്ങി.
കുട്ടികൾ വിദ്യാലയങ്ങളിൽ പഠിക്കുന്നത് താജിക് ഭാഷയിലാണ് എന്നതിനാൽ സമതലങ്ങളിൽ അവശേഷിക്കുന്നവരിൽ ഭൂരിഭാഗവും താജിക്കുകളുമായി ഇഴുകിച്ചേർന്നു.
ഒരു സ്വാഭാവിക സമ്പദ്‌വ്യവസ്ഥയെ അടിസ്ഥാനമാക്കി ജീവിക്കുന്ന മടങ്ങിയെത്തിയവരിൽ ഭൂരിഭാഗവും റോഡുകളും വൈദ്യുതിയും ഇല്ലാതെയുള്ള തങ്ങളുടെ ജീവിതം തുടരുന്നു.
21-ആം നൂറ്റാണ്ട്
യാഗ്നോബ് താഴ്‌വരയിൽ സ്ഥിതിചെയ്യുന്ന ഏകദേശം പത്ത് താമസകേന്ദ്രങ്ങളിൽ ഓരോന്നിനും മൂന്നിനും എട്ടിനും ഇടയിലുള്ള കുടുംബങ്ങൾ താമസിക്കുന്നു.
മറ്റിടങ്ങളിൽ വേറെയും ഒറ്റപ്പെട്ട ചെറിയ ജനവാസ കേന്ദ്രങ്ങളുണ്ട്.
യാഗ്നോബ് നദീതടത്തിന്റെ മുകളിലെ താഴ്വര അടുത്തകാലം വരെ ഏതാണ്ട് അഭേദ്യമായ ഒരു മലയിടുക്കിനാൽ സംരക്ഷിക്കപ്പെട്ടിരുന്നു.
അമു ദര്യ നദി , യാഗ്‌നോബ് നദി , യഗ്‌നോബ് താഴ്‌വര, ഖുൽ നദി, വർസോബ് നദി, അൻസോബ് പട്ടണം എന്നിവിടങ്ങളിലും ഈ ജനത താമസിക്കുന്നു.
യഗ്‌നോബി ജനതയിൽ ഭൂരിപക്ഷവും സുന്നി മുസ്‌ലിംകളാണെങ്കിലും കുറച്ചുപേർ ഇസ്മായിലിസവും പിന്തുടരുന്നതായ അവകാശപ്പെടുന്നു.
ഇസ്ലാമിന്റെ ആവിർഭാവത്തിനു മുമ്പുള്ള മതത്തിന്റെ ചില ഘടകങ്ങൾ (ഒരുപക്ഷേ സൊറോസ്ട്രിയനിസം ) ഇപ്പോഴും ഇവിടെ സംരക്ഷിക്കപ്പെടുന്നുണ്ട്.
അവലംബം ↑ ↑ Inside the New Russia (1994): Yagnob ↑ ↑ ↑ ↑ ↑ (in Russian) Большая Советская Энциклопедия Archived 2007-09-27 at the Wayback Machine .
↑ Jamolzoda, A. Journey to Sogdiana's Heirs www.yagnob.org ↑ ↑ (in Russian) Вокруг света – Страны – -  Таджикистан  – Последние из шестнадцатой сатрапии ↑ ↑ ↑ ↑ ↑ ↑ {{ cite journal }} : Cite journal requires | journal= ( help ) ↑ ↑ ↑ ↑ ↑ ↑ ↑ ↑ ↑ ↑ According to http://www.pamirs.org Zoroastrian Designs on Embrodiary
യാഗം ഇംഗ്ലീഷ് വിലാസം https://ml.wikipedia.org/wiki/Yajna ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഹിന്ദുക്കളുടെ വേദകാലം മുതലുള്ള ഒരു ആരാധനാ രീതിയാണ്‌ യാഗം അഥവാ യജ്ഞം.
വേദങ്ങളുടെ കർമ്മഭാഗമാണ് യാഗങ്ങൾ എന്നു പറയാറുണ്ട്.
വേദങ്ങളുടെ കർമ്മകാണ്ഡമാണ്‌ ബ്രാഹ്മണങ്ങൾ ; ഈ ബ്രാഹ്മണങ്ങൾ വിവരിക്കുന്നത് യാഗങ്ങൾ എങ്ങനെ നടത്താം എന്നും അതിലെ വിധികളും മന്ത്രങ്ങളുമൊക്കെയാണ്‌.
വേദങ്ങളെ എങ്ങനെ പ്രാവർത്തികമാക്കാം എന്നാണ്‌ ഇതിലൂടെ ഉദ്ദേശിക്കുന്നത്.
ഹിന്ദുക്കളുടെ ആരാധനാ രീതിയായി യാഗങ്ങൾ അഥവാ യജ്ഞങ്ങൾ പരിണമിച്ചു.
ഇന്ന് വിവാഹച്ചടങ്ങുകളിലും മറ്റും കാണുന്ന ഹോമവും അഗ്നിയിൽ അർപ്പിക്കുന്ന തരത്തിലുള്ള പൂജകളും യജ്ഞങ്ങൾ തന്നെ.
അഞ്ചുതരം യജ്ഞങ്ങളാണ്‌ ഗൃഹനാഥൻമാർ അനുദിനം ആചരിക്കേണ്ടത്.
ബ്രഹ്മയജ്ഞം, ദേവയജ്ഞം, പിതൃയജ്ഞം, മനുഷ്യയജ്ഞം, ഭൂതയജ്ഞം.
ചില പ്രത്യേക സന്ദർഭങ്ങളിൽ ആഘോഷസന്ദർഭങ്ങളിലും മറ്റും ആചരിക്കുന്ന ബലിയാണ്‌ യാഗം.
യാഗം നാലുവിധമുണ്ട്.
ഇഷ്ടി, പശുബന്ധം, സോമം, ഹോമം.
(നിർവചനം മാറ്റി എഴുതണം)
സോമയാഗം , സൗത്രാമണിയാഗം , പൗണ്ഡരീകം , അശ്വമേധയാഗം , അതിരാത്രം , വാജപേയം , അഗ്നിഹോത്രം എന്നിങ്ങനെ നിരവധി യാഗങ്ങൾ ഉണ്ട്.
വിവിധവേദങ്ങൾ വിവിധ യാഗങ്ങളെപ്പറ്റി പരാമർശിക്കുന്ന ഭാഗങ്ങൾ ആണ്‌ ബ്രാഹ്മണങ്ങൾ.
പുരാതനകാലത്ത് യാഗങ്ങൾ നടത്തിയിരുന്നത് രാജാക്കന്മാരാണ്‌.
സമ്പദ് വർദ്ധനവിനും രാജ്യാഭിവൃദ്ധിക്കും മറ്റുമായാണ്‌ ഇവ നടത്തിയിരുന്നത്.
എന്നാൽ ആധുനിക കാലത്ത് രോഗശാന്തി, വരൾച്ച, എന്നിങ്ങനെ തുടങ്ങി മന്ത്രിമാർക്ക് ബുദ്ധിയുദിക്കാൻ വരെ യാഗങ്ങൾ നടത്തുന്നുണ്ട്.
യാഗങ്ങളെപ്പറ്റി നിരവധി പഠനങ്ങൾ നടന്നിട്ടുണ്ട്.
കിർലിയൻ ഫോട്ടൊഗ്രാഫി ഉപയോഗിച്ച് യാഗം നടക്കുന്ന സ്ഥലത്തെയും അതിലെ പുരോഹിതന്മാരെയും പഠിക്കാൻ ശ്രമിച്ചിട്ടുണ്ട്.
യജിക്കുക എന്ന സംസ്കൃക പദത്തിൽ നിന്നാണ്‌ യാഗം ഉണ്ടായത് അർത്ഥം ബലി കഴിക്കുക.
ത്യാഗം ചെയ്യുക  എന്നൊക്കെയാണ്‌.
കേരളത്തിൽ 1976 1984 , 2003 , 2006 , 2015
എന്നീ വർഷങ്ങളിൽ സോമയാഗം നടന്നിട്ടുണ്ട്‌.
യജ്ഞങ്ങൾ വൈദികം താന്ത്രികം എന്നിങ്ങനെ രണ്ട്‌ തരം ഉണ്ട്‌.
വൈദിക യജ്ഞത്തിൽ സോമയാഗമാണ്‌ മുഖ്യം.
കേരളത്തിൽ മൂന്ന് ശ്രൗതകർമ്മങ്ങൾ ആണ്‌ പ്രധാനമായും നടന്നു വരുന്നത്‌ അഗ്ന്യാധാനം (ആധാനം) സോമയാഗം (അഗ്നിഷ്ടോമം) അതിരാത്രം (അഗ്നിഹോത്രം) എന്നിവയാണ്‌.
ഭാരിച്ച ചിലവ്‌, അദ്ധ്വാനം, പണ്ഡിതന്മാരുടെ ദൗർലഭ്യം, വിശ്വാസത്തിന്റെ കുറവ്‌ എന്നിവയാണ്‌ കാരണങ്ങൾ.
അശ്വമേധയാഗം സത്രത്തിൽ പെടുന്നു
വേദങ്ങളിൽ യജുർവേദം ആണ്‌ യാഗങ്ങളുടെ നടത്തിപ്പിനെ കുറിച്ച്‌ വിവരിച്ചിരിക്കുന്നത്‌.
(മാർച്ച്‌ പകുതി മുതൽ മേക്‌ പകുതിവരെയാണ്‌ വസന്തകാലം) കുടുംബങ്ങൾ
കേരളത്തിൽ ശുകപുരം , പെരുവനം , ഇരിങ്ങാലക്കുട എന്നീ ഗ്രാമങ്ങളിലെ വിധിക്കപ്പെട്ട ബ്രാഹ്മണ കുടുംബങ്ങളിലെ നമ്പൂതിരിമാർക്കാണ്‌ യാഗ കർമ്മങ്ങൾ ചെയ്യാനുള്ള യോഗ്യത.
തൈക്കാട്‌, ചെറുമുക്ക്‌, പന്തൽ, കൈമുക്ക്‌, കപ്ലിങ്ങാട്‌, പെരുമ്പടപ്പ് തൂടങ്ങിയ കുടുംബക്കാർ വൈദികന്മാരാണ്‌.
അതിരാത്രം ചെയ്തവരെ അഗ്നിഹോത്രി(ഉത്തരദേശത്ത്‌) എന്നോ അക്കിത്തിരി എന്നോ (കേർളത്തിൽ) വിളിക്കുന്നു.
അദ്ദേഹത്തെ സഹായിക്കനുള്ള സഹ വൈദികരാണ്‌ ഋത്വിക്കുകൾ.
അവലംബം ↑ {{ cite book }} : Cite has empty unknown parameter: | coauthors= ( help ) ↑ {{ cite book }} : | access-date= requires | url= ( help ) ; Check date values in: | accessdate= ( help ) ; Cite has empty unknown parameters: | accessyear= , | origmonth= , | accessmonth= , | month= , | chapterurl= , | origdate= , and | coauthors= ( help ) കുറിപ്പുകൾ
യാഗാച്ചി നദി
യാഗാച്ചി നദി , കർണാടക സംസ്ഥാനത്തിലൂടെ ഒഴുകുന്ന ഒരു നദിയാണ്.
ഇത് ചിക്കമഗലൂരു നഗരത്തിന് (മുമ്പ് ബ്രിട്ടീഷ് കാലഘട്ടത്തിൽ ചിക്കമഗലൂർ എന്നറിയപ്പെട്ടിരുന്നു) സമീപത്തുള്ള പശ്ചിമഘട്ടിത്തിൽനിന്നുത്ഭവിച്ച് ഹസൻ ജില്ലയിലെ ബേലൂർ താലൂക്കിലൂടെ ഒഴുകി ഗോരൂറിനു സമീപത്തുവച്ച് ഹേമാവതി നദിയുടെ ഒരു പോഷകനദിയായി മാറുന്നു.
2001 ൽ ഈ നദിയിൽ യാഗാച്ചി അണക്കെട്ട് നിർമ്മിക്കപ്പെട്ടു.
സമുദ്രനിരപ്പിൽ നിന്നും ഏകദേശം 965 മീറ്റർ ഉയരത്തിൽ സ്ഥിതിചെയ്യുന്ന ഈ റിസർവോയറിന്റെ നീളം 1280 മീറ്ററാണ്.
അണക്കെട്ടിന്റെ അടിത്തറയിൽനിന്നുള്ള പരമാവധി ഉയരം 26.237 മീറ്ററാണ്.
ചിത്രശാല Yagachi Dam at Belur Boat Game at Capture water sports center Boats and water bike at Yagachi Dam Capture water sport group boat Motor boat at Yagachi Dam കുറിപ്പുകൾ ↑ Yagachi River (Approved) at GEOnet Names Server , United States National Geospatial-Intelligence Agency
ലുക്കിംഗ് ഫോർ മിസ്റ്റർ ഗുഡ്‌ബാർ
ലുക്കിംഗ് ഫോർ മിസ്റ്റർ ഗുഡ്‌ബാർ 1973-ൽ ന്യൂയോർക്ക് നഗരത്തിൽ ഇരട്ട ജീവിതം നയിച്ചിരുന്ന സ്‌കൂൾ അധ്യാപിക റോസൻ ക്വിനിൻറെ കൊലപാതകത്തിൽനിന്ന് പ്രചോദനം ഉൾക്കൊണ്ട് 1975ൽ ജൂഡിത്ത് റോസ്‌നർ രചിച്ച ഏറ്റവും കൂടുതൽ വിറ്റഴിയ്ക്കപ്പെട്ട നോവലിനെ അടിസ്ഥാനമാക്കി അതേ പേരിൽ 1977-ൽ പുറത്തിറങ്ങിയ ഒരു അമേരിക്കൻ ക്രൈം നാടകീയ ചിത്രമാണ്.
റിച്ചാർഡ് ബ്രൂക്‌സ് തിരക്കഥയെഴുതി സംവിധാനം ചെയ്ത ഈ ചിത്രത്തിൽ ഡയാനെ കീറ്റൺ , ട്യൂസ്ഡേ വെൽഡ് , വില്യം ആതർട്ടൺ , റിച്ചാർഡ് കിലി, റിച്ചാർഡ് ഗെറെ എന്നിവർ പ്രധാന വേഷങ്ങളിൽ അഭിനയിച്ചു.
22.5 മില്യൺ ഡോളർ സമ്പാദിച്ച ഈ ചിത്രം വാണിജ്യവിജയം നേടുകയും ട്യൂസ്ഡേ വെൽഡിന് മികച്ച സഹനടി, വില്യം ഫ്രേക്കറിന് മികച്ച ഛായാഗ്രഹണം എന്നിങ്ങനെ രണ്ട് അക്കാദമി അവാർഡ് നോമിനേഷനുകൾ നേടുകയും ചെയ്തു.
അവലംബം ↑ ↑ ബോക്സ് ഓഫീസ് മോജോയിൽ നിന്ന് Looking for Mr. Goodbar
ലീർണെ ദേശീയോദ്യാനം
ലീർണെ ദേശീയോദ്യാനം ( നോർവീജിയൻ : Lierne nasjonalpark ) നോർവേയിലെ നോർഡ്-ട്രോൺഡെലാഗ് കൌണ്ടിയിൽ, ലീർണെ മുനിസിപ്പാലിറ്റിയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
2004 ഡിസംബർ 17 ന് ഒരു രാജകീയ പ്രമേയം വഴി സ്ഥാപിച്ചതാണ് ഈ ദേശീയോദ്യാനം.
ഈ ദേശീയോദ്യാനത്തിൻറെ ചുറ്റളവ്  333 ചതുരശ്ര കിലോമീറ്ററാണ് (129 ചതുരശ്ര മൈൽ).
ഇത് സ്വീഡൻ അതിർത്തിവരെ വ്യാപിച്ചുകിടക്കുന്നു.
ലിൻക്സ് , വോൾവറൈൻ (കരടി വർഗ്ഗം), കരടികൾ, കാട്ടുകോഴികൾ എന്നിവയിൽ സമൃദ്ധമായ വിശാലമായ പർവതപ്രദേശമാണ് ഈ ദേശീയോദ്യാനം.
അപൂർവ്വയിനമായ ആർട്ടിക കുറുക്കനംയും ഇവിടെ കണ്ടുവരുന്നു.
ഹിമയുഗ കാലഘട്ടത്തിൽ രൂപപ്പെട്ടതാണ് ഇവിടുത്തെ ഭൂമിയിൽ ഭൂരിഭാഗവും.
സമുദ്രനിരപ്പിന് 1,000 മീറ്ററിൽ കൂടുതൽ (3,300 അടി) ഉയരമുള്ള നിരവിധി കൊടുമുടികൾ ഇവിടെയുണ്ട്.
ഇവയിൽ ഏറ്റവും ഉയരമുള്ളത് 1,390 മീറ്റർ (4,560 അടി) ഉയരമുള്ള ഹെസ്റ്റ്‍ക്ജോൽടോപ്പ് എന്ന കൊടുമുടിയാണ്.
ചതുപ്പുപ്രദേശങ്ങളടങ്ങിയിയ തണ്ണീർത്തടങ്ങളും തുറന്ന വനപ്രദേശങ്ങളും ഇവിടെയുണ്ട്.
ലു ഡോങ് ഇംഗ്ലീഷ് വിലാസം https://ml.wikipedia.org/wiki/Lu_Dong
ചൈനീസ് പാരാലിമ്പിക്സ് നീന്തൽതാരമാണ് ഡോങ് ലു .
2012-ലെ സമ്മർ പാരാലിമ്പിക്‌സിൽ അവർ സ്വർണ്ണവും വെള്ളി മെഡലും  2016-ലെ ഗെയിമുകളിൽ വെള്ളി മെഡലും നേടി.
50 മീറ്റർ ബട്ടർഫ്ലൈയിൽ അവർ 38.28 സെക്കൻഡ് എടുത്തു.
വനിതകളുടെ 100 മീറ്റർ ബാക്ക്‌സ്‌ട്രോക്ക് എസ് 6 ൽ ലണ്ടനിൽ നടന്ന 2012-ലെ പാരാലിമ്പിക്‌സിൽ ഡോങ് ലു സ്വർണവും വനിതകളുടെ 50 മീറ്റർ ബട്ടർഫ്ലൈ എസ് 6 ൽ വെള്ളിയും നേടി.
2016-ലെ റിയോ ഡി ജനീറോ പാരാലിമ്പിക്‌സിൽ വനിതകളുടെ 100 മീറ്റർ ബാക്ക്‌സ്‌ട്രോക്ക് എസ് 6 ൽ വെള്ളി നേടി.
ലുക് മൊണ്ടാഗ്നിയർ Luc Montagnier Luc Montagnier
എയ്ഡ്സിനു കാരണമാകുന്ന എച്ച്ഐവി വൈറസിനെ കണ്ടെത്തിയ ഫ്രഞ്ച് ശാസ്ത്രനാണ് ലുക് മൊണ്ടാഗ്നിയർ .
പാരിസ് സർവകലാശാലയിൽ നിന്നു മെഡിക്കൽ ബിരുദം നേടിയ അദ്ദേഹം പാസ്ചർ സർവകലാശാലയിലെ മുൻ ഗവേഷകനായിരുന്നു.
മറ്റൊരു ഫ്രഞ്ച് ശാസ്ത്രജ്ഞരായ ഫ്രാങ്കോയിസ് ബാരെ സിനൂസിക്കൊപ്പമാണ് ലുക് മൊണ്ടാഗ്നിയർ എച്ച്ഐവി വൈറസ് കണ്ടെത്തിയത്.
ഇരുവർക്കും ഇതിന് 2008ലെ വൈദ്യശാസ്ത്ര നൊബേൽ പുരസ്കാരം ലഭിച്ചു.
കൊറോണ വൈറസ് ലബോറട്ടറിയിൽ നിന്നു പുറത്തുചാടിയതാണെന്ന വാദക്കാരനായിരുന്നു ലുക് മൊണ്ടാഗ്നിയർ.
ഇത് വൻ വിവാദം സൃഷ്ടിച്ചിരുന്നു.
അവലംബങ്ങൾ ↑ Louis-Jeantet Prize
ലു ചുവാൻ
ചൈനീസ് ചലച്ചിത്രസംവിധായകനും നിർമ്മാതാവുമാണ് ലു ചുവാൻ .
(ജ:1971).
ചൈനീസ് എഴുത്തുകാരനായ  ലു ടിയാന്മിങ്ങിന്റെ പുത്രനായ ചുവാൻ അറിയപ്പെടുന്ന ഒരു തിരക്കഥാകൃത്തും കൂടിയാണ്.
ചൈനീസ് പട്ടാളത്തിന്റെ അധീനതയിൽ ഉള്ള സർവ്വകലാശാലയിൽ അദ്ധ്യയനം പൂർത്തിയാക്കിയ ചുവാൻ പട്ടാള ജനറലിന്റെ സഹായി ആയും ആദ്യകാലങ്ങളിൽ ജോലി നോക്കി.
അക്കാലത്തു തന്നെയാണ് ബീജിങ് ഫിലിം അക്കാഡമിയിൽ ചലച്ചിത്രസംവിധാനത്തിൽ ബിരുദാനന്തരബിരുദവും കരസ്ഥമാക്കിയത്.
ഇങ്മർ ബർഗ്മൻ , ജിം യാർമുഷ് , പീയർ പവോലോ പസ്സോളിനി , ഫ്രാൻസിസ് ഫോർഡ് കപ്പോള എന്നിവരുടെ ചലച്ചിത്രസൃഷ്ടികൾ ചുവാനെ പഠന  കാലയളവിൽ സ്വാധീനിച്ചു.
ചൈനീസ് ചലച്ചിത്രരംഗത്ത് ശ്രദ്ധിക്കപ്പെടുന്ന വ്യക്തിത്വമായി കരുതപ്പെടുന്ന ചുവാന്റെ ആദ്യകാലചിത്രങ്ങൾ കുറഞ്ഞ സാമ്പത്തിക മുതൽമുടക്കോടെ നിർമ്മിക്കപ്പെട്ടവയായിരുന്നു.
2002 ൽ പുറത്തിറങ്ങിയ ദ് മിസ്സിങ് ഗൺ , 2004 ൽ ഇറങ്ങിയ കീകിസിലി മൗണ്ടൻ പട്രോൾ എന്നീ ചിത്രങ്ങൾ അന്താരാഷ്ട്രതലത്തിൽ തന്നെ ശ്രദ്ധിയ്ക്കപ്പെട്ടു.
ജപ്പാൻ ചലച്ചിത്രോത്സവത്തിൽ കീകിസിലി സുവർണ്ണ മയൂരം സുവർണ്ണ അശ്വം എന്നീ പുരസ്ക്കാരങ്ങളും നേടി.
ചിത്രങ്ങളുടെ വിവരം Year English Title Chinese Title Awards 2002 The Missing Gun 寻枪 Annual Best Script , Taipei Golden Horse Film Festival, 2001; Best Maiden Work Award , 9th College Student Film Festival of China; Official selection for “Upstream” section of Venice International Film Festival 2004 Kekexili: Mountain Patrol 可可西里 Golden Horse for Best Film , Special Jury Prize at the 17th Tokyo International Film Festival, Best Feature Film Golden Rooster Awards, Best Asian Film at the 25th Hong Kong Film Awards, Rajatha Chakoram for Best Director, Audience Prize, FIPRESCI Critics Prize , International Film Festival of Kerala, 2005, Best Feature Film at Banff Mountain Film Festival, 2005, Don Quixote Award-Special Mention at Berlin International Film Festival,2005, Outstanding Director and Outstanding Film at Huabiao Film Awards,2005, Best Director at Shanghai Film Critics Awards,2005 2009 City of Life and Death 南京！
南京！
Best film , San Sebastian Festival , 2009 , Achievement in Directing , 3rd Asia Pacific Screen Awards, Best Director Award , 4th Asian Film Awards, Best Foreign Film at Los Angeles Film Critics Association Awards,2011, Best Feature at Oslo Films from the South Festival,2009 2012 The Last Supper 王的盛宴 2015 Chronicles of the Ghostly Tribe 九层妖塔 2016 Born in China 生在中国 TBA River Town: Two Years on the Yangtze അവലംബം പുറംകണ്ണീകൾ ഇന്റർനെറ്റ് മൂവി ഡാറ്റാബേസിൽ നിന്ന് Lu Chuan Lu Chuan at AllMovie Lu Chuan Archived 2020-08-10 at the Wayback Machine .
ലുക്കേഷ്യൻ പ്രൊഫസ്സർ
കേംബ്രിഡ്ജ് സർവകലാശാലയിലെ ഗണിതശാസ്ത്ര വിഭാഗത്തിലെ ഉന്നതപദവിയെയാണ് ആണ് ലൂക്കേഷ്യൻ പ്രൊഫസ്സർ എന്നു വിശേഷിപ്പിക്കുന്നത്.
(ഇംഗ്ലീഷ്: Lucasian Chair).
1639-1640 കാലഘട്ടത്തിൽ കേംബ്രിഡ്ജ് സർവ്വകലാശാലയുടെ പാർലമെന്റ് അംഗമായ ഹെൻറി ലൂക്കാസ്  ആണ്  1663 ൽഈ പദവി ആദ്യമായി ഏർപ്പെടുത്തുന്നത്.1664 ജനുവരി 18 ന് ചാൾസ് രണ്ടാമൻ രാജാവ് ഔദ്യോഗികമായി ഇതിനു അനുമതി നൽകി.
ലോകത്തിലെ ഏറ്റവും അഭിമാനകരമായ അക്കാദമിക് പദവികളിലൊന്നായി ഇതിനെ ദ ഡെയിലി ടെലഗ്രാഫ് വിശേഷിപ്പിച്ചിരുന്നു.
ഐസക്ക് ന്യൂട്ടൻ , ജോസഫ് ലാർമർ , ചാൾസ് ബാബേജ് , ജോർജ് സ്റ്റോക്സ് , പോൾ ഡിറാക് , സ്റ്റീഫൻ ഹോക്കിങ്ങ് എന്നിവർ ഈ പദവിയിലിരുന്ന വ്യക്തികളാണ്.
മൈക്കിൾ കേറ്റ്സ്, മൈക്കിൾ ഗ്രീവിന് ശേഷം ജൂലൈ 1, 2015 മുതൽ ഈ പദവി വഹിക്കുന്നു.
ലുക്കേഷ്യൻ പ്രഫസർമാരുടെ പട്ടിക # നിയോഗിച്ച വർഷം ഛായാചിത്രം പേര് പ്രാഗൽഭ്യം കാലാവധി.
(വർഷങ്ങൾ) 1 1663 ഐസക് ബാറോ (1630 – 1677) Classics, ഗണിതം 6 2 1669 ഐസക് ന്യൂട്ടൺ (1642 – 1726) ഗണിതശാസ്ത്രം, ഭൗതികശാസ്ത്രം 33 3 1702 വില്യം വിസ്റ്റൺ (1667 – 1752) ഗണിതശാസ്ത്രം 9 4 1711 നിക്കോളാസ് സൗൻഡേർസൺ (1682 – 1739) ഗണിതശാസ്ത്രം 28 5 1739 ജോൺ കോൾസൺ (1680 – 1760) ഗണിതശാസ്ത്രം 21 6 1760 എഡ്വാർഡ് വാറിങ് (1736 – 1798) ഗണിതശാസ്ത്രം 38 7 1798 ഐസക് മിൽനർ (1750 – 1820) ഗണിതശാസ്ത്രം, രസതന്ത്രം 22 8 1820 റോബർട്ട് വുഡ്ഹൗസ് (1773 – 1827) ഗണിതശാസ്ത്രം 2 9 1822 തോമസ് റ്റർടൺ (1780 – 1864) ഗണിതശാസ്ത്രം 4 10 1826 ജോർജ്ജ് ബിഡെൽ ഐറി (1801 – 1892) ജ്യോതിശാസ്ത്രം 2 11 1828 ചാൾസ് ബാബേജ് (1791 – 1871) ഗണിതശാസ്ത്രം, കമ്പ്യൂട്ടിങ് 11 12 1839 ജോഷുവാ കിംഗ് (1798 – 1857) ഗണിതശാസ്ത്രം 10 13 1849 ജോർജ്ജ് ഗബ്രിയേൽ സ്റ്റോക്ക്സ് (1819 – 1903) ഭൗതികശാസ്ത്രം, ദ്രവഭൗതികം 54 14 1903 ജോസഫ് ലാർമോർ (1857 – 1942) ഭൗതികശാസ്ത്രം 29 15 1932 പോൾ ഡിറാക് (1902 – 1984) ഭൗതികശാസ്ത്രം 37 16 1969 പ്രമാണം:Lighthill 3.jpeg ജയിംസ് ലൈത്തിൽ (1924 – 1998) ദ്രവ ഗതികം 10 17 1979 സ്റ്റീഫൻ ഹോക്കിംഗ് (1942 – 2018) സൈദ്ധാന്തിക ഭൗതിക ശാസ്ത്രം, പ്രപഞ്ചവിജ്ഞാനീയം 30 18 2009 മൈക്കിൾ ഗ്രീൻ (born 1946) സ്റ്റ്രിങ് സിദ്ധാന്തം 6 19 2015 മൈക്കിൾ കേറ്റ്സ് (born 1961) Statistical mechanics of soft condensed matter നിലവിൽ അവലംബം
ലുഎല്ല ക്ലേയിൻ
ഒരു അമേരിക്കൻ ഒബ്‌സ്റ്റട്രീഷ്യൻ-ഗൈനക്കോളജിസ്റ്റായിരുന്നു ലുഎല്ല മേ ബാരെ വൂഗ്ഡ് ക്ലീൻ-കോൾക്വിറ്റ് (ഒക്‌ടോബർ 24, 1924 - ജനുവരി 13, 2019).
എമോറി യൂണിവേഴ്സിറ്റി സ്കൂൾ ഓഫ് മെഡിസിനിൽ ചാൾസ് ഹോവാർഡ് കാൻഡലർ പ്രൊഫസറായിരുന്നു അവർ.
1986 മാർച്ച് 1 ന് എമോറി സ്കൂൾ ഓഫ് മെഡിസിനിൽ അവർ ആദ്യത്തെ വനിതാ ഡിപ്പാർട്ട്മെന്റ് അദ്ധ്യക്ഷയായി.
അമേരിക്കൻ കോളേജ് ഓഫ് ഒബ്സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകളുടെ ആദ്യ വനിതാ പ്രസിഡന്റായിരുന്നു അവർ.
കൗമാരക്കാർ, താഴ്ന്ന വരുമാനക്കാർ, തടവിലാക്കപ്പെട്ടവർ, എൽജിബിടിക്യുഐ+ സ്ത്രീകൾ, നിറമുള്ള സ്ത്രീകൾ, വൈകല്യമുള്ള സ്ത്രീകൾ, എച്ച്ഐവി ബാധിതരായ സ്ത്രീകൾ, മറ്റ് താഴ്ന്ന ജനവിഭാഗങ്ങൾ എന്നിവർക്കുള്ള ആരോഗ്യപരിരക്ഷയിൽ സമത്വത്തിന് വേണ്ടി വാദിച്ച ആളായിരുന്നു ക്ലെയിൻ.
അയോവയിലെ വാക്കറിലെ ലിയ സ്റ്റൻകാർഡിന്റെയും എൽമർ ഡി വിറ്റ് ബാരെയുടെയും മകനായി ക്ലീൻ ജനിച്ചു.
അവർ 1946 -ൽ അയോവ യൂണിവേഴ്സിറ്റിയിൽ നിന്ന് കലയിൽ ബിരുദം നേടി.
അവൾ 1949 ൽ അയോവ യൂണിവേഴ്സിറ്റിയിൽ എംഡി പൂർത്തിയാക്കി ആൽഫ ഒമേഗ ആൽഫയിലേക്ക് തിരഞ്ഞെടുക്കപ്പെട്ടു.
അവരുടെ ക്ലാസ്സിലെ രണ്ട് സ്ത്രീകളിൽ ഒരാളായിരുന്നു അവർ.
അവർ കേസ് വെസ്റ്റേൺ റിസർവ് യൂണിവേഴ്സിറ്റിയിൽ ഇന്റേണൽ മെഡിസിൻ, ജനറൽ സർജറി എന്നിവയിൽ പരിശീലനം പൂർത്തിയാക്കി, 1955 ൽ ഗൈനക്കോളജിയിലും റസിഡൻസി ചെയ്തു.
കെയ്‌സ് വെസ്റ്റേൺ സ്‌കൂൾ ഓഫ് മെഡിസിനിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജി ഫാക്കൽറ്റിയിൽ ചേർന്നു.
1955 മുതൽ 1957 വരെ അവർ ലണ്ടൻ യൂണിവേഴ്സിറ്റിയിൽ ഫുൾബ്രൈറ്റ് സ്കോളർ ആയി പഠിച്ചു.
1958 മുതൽ 1960 വരെ അവർ ജോർജിയ ഡിപ്പാർട്ട്‌മെന്റ് ഓഫ് പബ്ലിക് ഹെൽത്തിന്റെ പ്രസവചികിത്സ കൺസൾട്ടന്റായിരുന്നു.
1965 മുതൽ 1967 വരെ ന്യൂയോർക്കിലെ സിറാക്കൂസിലെ ബ്രിസ്റ്റോൾ ലബോറട്ടറികളിൽ ക്ലിനിക്കൽ റിസർച്ചിന്റെ അസിസ്റ്റന്റ് ഡയറക്ടറായിരുന്നു ക്ലീൻ.
1967-ൽ അവർ എമോറി യൂണിവേഴ്സിറ്റിയിൽ ഫാക്കൽറ്റിയിൽ ചേർന്നു.
1988-ൽ ചാൾസ് ഹോവാർഡ് കാൻഡലർ പ്രൊഫസറായി.
1986 മുതൽ 1993 വരെ എമോറി സർവകലാശാലയിലെ ഗൈനക്കോളജി ആൻഡ് ഒബ്‌സ്റ്റട്രിക്‌സ് വിഭാഗത്തിലെ ആദ്യ വനിതയായി അവർ സേവനമനുഷ്ഠിച്ചു.
അവൾ 89 ആം വയസ്സിൽ എമോറി യൂണിവേഴ്സിറ്റിയിൽ നിന്ന് വിരമിച്ചു.
കൗമാരക്കാർ, താഴ്ന്ന വരുമാനക്കാർ, തടവിലാക്കപ്പെട്ടവർ, എൽജിബിടിക്യുഐ+ സ്ത്രീകൾ, നിറമുള്ള സ്ത്രീകൾ, വികലാംഗരായ സ്ത്രീകൾ, എച്ച്ഐവി ബാധിതരായ സ്ത്രീകൾ, മറ്റ് അനർഹരായ ജനവിഭാഗങ്ങൾ എന്നിവർക്ക് ആരോഗ്യപരിരക്ഷയിൽ സമത്വത്തിന് വേണ്ടി വാദിച്ച വ്യക്തിയായിരുന്നു ക്ലെയിൻ.